Μανταλένα (ταινία)

Πλοκή

Η ταινία ξεκινά με τις δύο βάρκες που κάνουν μεταφορές από το Ασπρονήσι στο απέναντι νησί, και τα παιδιά των βαρκάρηδων Μανταλένα και Λάμπη να διαπληκτίζονται. Ο άρρωστος πατέρας της Μανταλένας πεθαίνει κι εκείνη του ορκίζεται ότι θα κάνει τα πάντα να μην πεινάσουν τα ορφανά. Παρόλα αυτά, ο Γεωργάρας αποφασίζει να μην αφήσει τη Μανταλένα να είναι βαρκάρης, ενώ και το χωριό έχει πρόβλημα με αυτό, καθώς αυτή είναι ανδρική δουλειά. Σε μία σκηνή όλοι μπήκαν στη βάρκα του Γεωργάρα, φοβούμενοι ότι η γυναίκα δε θα τα καταφέρει και δεν θα τα βγαλει περα,, έτσι αυτή πείσμωσε και έπλευσε με τη βάρκα της και τους ξεπέρασε για να αποδείξει ότι είναι άξια. Ωστόσο, η Μανταλένα προκαλεί και τον πρόεδρο του χωριού, μεταξύ άλλων, ονομάζει τον γάιδαρό της, Πρόεδρο. Και  μεχρι φυλακή τη εβαλαν.
Ενώ οι περισσότεροι μόνο από ελεημοσύνη θέλουν να τη βοηθήσουν, εκείνη το αρνείται γιατί είναι περήφανη, παράλληλα τα χρέη τους τρέχουν. Και αναγκάζεται να πουλήσει και τον γάιδαρό της. Έτσι ο παπα-Φώτης, σκαρφίζεται ένα σχέδιο, για να τη βοηθήσει να αποκαταστήσει το όνομά της στο χωριό και να αλλάξουν στάση οι συντοπίτες της. Το σχέδιο ήταν, στα Θεοφάνια, να βοηθήσει τη Μανταλένα να κάνει την ανέλκυση του Σταυρού. Πετώντας, λοιπόν, τον Σταυρό κοντά, τη σπρώχνει στη θάλασσα κι εκείνη βγαίνει με τον Σταυρό στο χέρι. Τότε ο παπάς αρχίζει ένα θρησκευτικό κήρυγμα στους χωριανούς, για να βοηθήσουν τη Μανταλένα, καθώς το να πιάσει τον Σταυρό μία γυναίκα ήταν σίγουρα θέλημα Θεού. Την επομένη όλοι ήθελαν να μπουν στη βάρκα της Μανταλένας.
Αργότερα η Μανταλένα, απορούσε ποιος τοποθετεί στη βάρκα της μερικά τριαντάφυλλα, και, επειδή αυτά υπάρχουν μόνο στον κήπο του Γιωργάρα, η αδελφή του, που τη συμπαθούσε της είπε, με άγνοια, ότι τα βάζει ο αδελφός της. Εκείνη άλλαξε στάση, αλλά γρήγορα κατάλαβε ότι τα βάζει ο χωροφύλακας του νησιού, αν και αργά πλέον, καθώς τον είχε ερωτευθεί τον Λάμπη. Αργότερα, ο Γεωργαράς πήγε και αγόρασε βενζινοκίνητη βάρκα από την Αθήνα, κι αυτό θα σήμαινε πως η Μανταλένα θα φαλίριζε ξανά. Όλο το χωριό ήταν ενθουσιασμένο με αυτή τη βάρκα και η Μανταλένα, θλιμμένη, καθώς γνώριζε πως τώρα η πελατεία θα χανόταν. Η πείνα άρχισε πάλι να κάνει την εμφάνισή της στο σπίτι της Μανταλένας, αλλά εκείνη δε δεχόταν ποτέ ελεημοσύνες.
Έπειτα η Μανταλένα, ως ύστατη λύση, σκέφτεται να πουλήσει το σπίτι για να πάρει κι αυτή βενζινοκίνητη βάρκα. Παράλληλα, αρνείται να παντρευτεί, απλά για τα λεφτά, τον Γιακουμή, που την πολιορκεί καιρό. Η μοίρα, όμως, της παίζει άδικο παιχνίδι, καθώς το σπίτι της καίγεται από το καντηλάκι του πατέρα της. Κατόπιν, για να τηρήσει τον όρκο της, δέχεται ό,τι της πρότεινε ο παπάς: να παντρευτεί τον Γιακουμή. Στο γλέντι, ο Λάμπης της ζητά να χορέψουν και εκεί της αποκαλύπτει πόσο πολύ την αγαπά. Εκείνη νιώθει μεγάλη πίεση με ό,τι συμβαίνει και, βάζοντας τα κλάματα, αρχίζει και τρέχει. Τέλος, την ώρα των αρραβώνων, ο παπάς βοηθά ξανά τη Μανταλένα κι αντί να πει το όνομα του Γιακουμή, λέει το όνομα του Λάμπη. Η ταινία τελειώνει πάλι στο λιμανάκι, εκεί όπου άρχισε: πλέον ενωμένες οι δύο οικογένειες.

Παραγωγή

Η παραγωγή της ταινίας ανήκει στη Φίνος Φιλμ, και την διεύθυνση παραγωγής την ανέλαβε ο Μάρκος Ζέρβας, ενώ τη σκηνοθεσία την υπέγραψε ο Ντίνος Δημόπουλος. Ο διευθυντής φωτογραφίας ήταν ο Ουώλτερ Λασάλι, ο μοντέρ ο Γιώργος Τσαούλης και ο σκηνογράφος ο Μάρκος Ζέρβας. Το μακιγιάζ έγινε από τον Σταύρο Κελεσίδη. Τέλος, ήταν η πρώτη ελληνική ταινία που γυρίστηκε με τον σύγχρονο ήχο των μηχανημάτων Nagra.

Σενάριο

Το σενάριο ανήκει στον Γιώργο Ρούσσο, ο οποίος βασίστηκε σε πραγματικά γεγονότα, που έζησε νεαρός, στη γενέτειρά του, την Αντίπαρο.

Γυρίσματα

Τα γυρίσματα έλαβαν χώρα στην Αντίπαρο. Ήταν η πρώτη ελληνική παραγωγή που γυρίστηκε εξ ολοκλήρου έξω από στούντιο. Το απομονωμένο νησί, λοιπόν, ζούσε εκείνο το διάστημα αποκλειστικά στο ρυθμό και ανταποκρινόταν στις ανάγκες της ταινίας.